钦定古今图书集成/明伦汇编/氏族典/第195卷 > 《廖用贤尚友录》 > 刁柔
## 钦定古今图书集成/明伦汇编/氏族典/第195卷 > 《廖用贤尚友录》 > 刁柔

按《北齐书刁柔传》：“柔字子温，渤海饶安人也。少好学，
综习经史，尤留心礼仪，性强记，至於氏族内外，多所
谙悉。初为世宗挽郎，出身司空行参军。丧母，居丧以
孝闻。永安中，除中坚将军、奉车都尉，加冠军将军、中
散大夫。元象中，随例到晋阳，高祖以为永安公府长
流参军，又令教授诸子。天保初，除国子博士、中书舍”
人魏收撰《魏史》，启柔等与同其事。柔性颇专固，自是
所闻收常所嫌惮。又参议律令。七年夏，卒，时年五十
六。